wannaphong/clean_thaiwikipedia huggingface dataset:
# เจียร ศิริรักษ์
เจียร ศิริรักษ์ (21 ตุลาคม พ.ศ. 2448 – 26 มิถุนายน พ.ศ. 2513) อดีตสมาชิกสภาผู้แทนราษฎรจังหวัดสงขลา 1 สมัย

 ประวัติ 
เจียร ศิริรักษ์ เกิดเมื่อวันที่ 21 ตุลาคม พ.ศ. 2448 เป็นบุตรของขุนอาจกระดังงา (เซ่ง ศิริรักษ์) กับ จันทร์ ศิริรักษ์ มีพี่น้องร่วมบิดา-มารดา 3 คน สำเร็จการศึกษา ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับละเอียด ศิริรักษ์ มีบุตร-ธิดา 13 คนหนังสืออนุสรณ์เนื่องในงานเพลิงศพ ณ ฌาปนสถานเทศบาลเมืองสงขลา จังหวัดสงขลา 2 กรกฎาคม พ.ศ. 2513

เจียร ศิริรักษ์ เสียชีวิตที่โรงพยาบาลศิริราชเมื่อวันที่ 26 มิถุนายน พ.ศ. 2513 ด้วยภาวะโลหิตจาง สิริอายุรวม 64 ปี

 การทำงาน 
เจียร เริ่มทำงานเป็นเสมียนโรงสีของขุนนิพัทธ์จีนนคร ก่อนที่จะลาออกเพื่อไปเป็นครูที่โรงเรียนวิเชียรชม ซึ่งในระหว่างนี้เองก็ได้ศึกษาในระดับปริญญาตรีไปด้วย และเมื่อสำเร็จการศึกษาแล้ว จึงลาออกมาเป็นทนายความ

 งานการเมือง 
เจียร เข้าสู่วงการการเมือง ด้วยการเป็นเทศมนตรีเทศบาลเมืองสงขลา และ สมาชิกสภาจังหวัด ตามลำดับ ก่อนที่จะได้รับเลือกตั้งสมาชิกสภาผู้แทนราษฎรครั้งแรกใน เดือนสิงหาคม พ.ศ. 2489 ซึ่งได้รับเลือกตั้งในครั้งแรกและครั้งเดียวสมุดภาพสมาชิกรัฐสภา ๒๔๗๕ - ๒๕๐๒. สำนักงานเลขารัฐสภา. 2502

 สมาชิกสภาผู้แทนราษฎร 
เจียร ศิริรักษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 จังหวัดสงขลา สังกัดพรรคอิสระ (พ.ศ. 2488)
# เธียร วิปุลากร
เธียร วิปุลากร  (??? - ???) อดีตสมาชิกสภาผู้แทนราษฎรจังหวัดสงขลา 1 สมัย 

 ประวัติ 
เธียร วิปุลากร (ชื่อเดิม : กิมกุ๋ย) เป็นบุตรของขุนอนันต์ธนากร (กิมจุ้ย วิปุลากร) สมรสกับนางงิ้ว มีบุตร-ธิดา 5 คนเล่าเรื่องเบื้องหลัง พล.ต.อ.วิภาส วิปุลากร เนื่องในงานพระราชทานเพลิงศพ พล.ต.อ.วิภาส วิปุลากร.โรงพิมพ์แห่งจุฬาลงกรณ์มหาวิทยาลัย.2548

 การทำงาน
เธียร รับราชการเป็นศึกษาธิการอำเภอ ในหลายอำเภอของจังหวัดนครศรีธรรมราชและจังหวัดสงขลา

 งานการเมือง 
เธียร ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2481 และได้รับเลือกตั้งครั้งเดียวสมุดภาพสมาชิกรัฐสภา ๒๔๗๕ - ๒๕๐๒. สำนักงานเลขารัฐสภา. 2502

 สมาชิกสภาผู้แทนราษฎร 
เธียร วิปุลากร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 จังหวัดสงขลา

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๕๘ ตอนที่ ๐ ง หน้า ๒๙๓๖, ๑๖ กันยายน ๒๔๘๔
 อ้างอิง
# บีกอส
บีกอส (,) เป็นอาหารประจำชาติของโปแลนด์Barbara Rolek, "Polish Hunter's Stew Recipe - Bigos", (a Polish national dish) About.com, a part of The New York Times CompanyKathryn Vercillo, A Polish national dish: "Vegetarian Bigos Recipe", 2010, "Kapusta kiszona (sauerkraut) is the basis for Poland's national dish bigos (sauerkraut with a variety of meats)..." [in:] Polish Holiday Cookery by Robert Strybel, 2003, p. 14; "Bigos, the national dish of Poland — a hunter's stew of mixed meats and vegetables" [in:] The food lover's companion to Portland by Lisa Shara Hall, Roger J. Porter, 1996 เป็นการนำกะหล่ำปลีดองมาปรุงกับเนื้อสัตว์, เบคอน, พลัมดอง และผลไม้อื่น ๆ อาหารนี้เป็นที่นิยมในฐานะอาหารกลางแจ้งของพรานล่าสัตว์ในสมัยก่อนมาร์ก เคอร์ลันสกี. ประวัติศาสตร์โลกผ่านเกลือ. แปลโดย เรืองชัย อักษรศรี. กรุงเทพฯ : มติชน, 2553, หน้า 198-199. และยังเป็นอาหารประเภทสตูที่นิยมในเบลารุส, ลิทัวเนีย และยูเครน อีกด้วย

บีกอสนิยมรับประทานกับมันฝรั่งบดหรือขนมปังข้าวไรย์ บีกอสสามารถเก็บในที่เย็นแล้วนำมาอุ่นใหม่ ซึ่งทำให้รสชาติเข้มข้นขึ้น บางครั้งเก็บไว้นานเป็นสัปดาห์  เนื่องจากเป็นฤดูเก็บเกี่ยวกะหล่ำปลีแลมีวิตามินซีสูง บีกอสจึงเป็นอาหารที่นิยมในฤดูหนาวในโปแลนด์และที่อื่น ๆ ในโปแลนด์นิยมรับประทานในวันที่สองของเทศกาลคริสต์มาส   

thumb|right|บีกอสที่กำลังต้ม
thumb|right|บีกอสในร้านอาหาร
# ศาลตรวจเงินแผ่นดินภาค
ศาลตรวจเงินแผ่นดินภาค เป็นส่วนหนึ่งของระบบศาลปกครองของฝรั่งเศส มีหน้าที่ตรวจสอบบัญชีขิงองค์กรปกครองส่วนท้องถิ่น จัดตั้งขึ้นมาเนื่องจากการกำกับดูแลโดยศาลตรวจเงินแผ่นดินไม่สามารถทำได้อย่างทั่วถึงและมีประสิทธิภาพเท่าที่ควร 
 โครงสร้างของศาลตรวจเงินแผ่นดินภาค 

ศาลตรวจเงินแผ่นดินภาคมีทั้งหมด 26 แห่ง โครงสร้างของศาลตรวจเงินแผ่นดินภาคประกอบด้วยประธานมาจากผู้พิพากษาของศาลตรวจเงินแผ่นดิน ส่วนผู้พิพากษามีจำนวนอย่างน้อย 2คน ปัจจุบันศาลตรวจเงินแผ่นดินภาคมีจำนวน 26 แห่ง ผู้พิพากษา 348 คน ผู้ช่วยผู้พิพากษา 330 คน และเจ้าหน้าที่อีก 470 คน 
 อำนาจหน้าที่ของศาลตรวจเงินแผ่นดินภาค 
 ควบคุมบัญชี
 ควบคุมงบประมาณ
 ควบคุมด้านการบริหาร
# คอมมูน
คอมมูนเป็นชุมชนโดยเจตนาของบุคคลที่อาศัยร่วมกัน แบ่งปันผลประโยชน์ ทรัพย์สิน การครอบครอง ทรัพยากรร่วมกัน ซึ่งในบางคอมมูนมีการแบ่งปันงานและรายได้ด้วย นอกจากนี้ การวินิจฉัยสั่งการด้วยฉันทามติ โครงสร้างที่ไร้ลำดับขั้น และการอาศัยเชิงนิเวศ (ecological living) ได้กลายมาเป็นหลักพื้นฐานที่สำคัญสำหรับหลายคอมมูน นอกเหนือไปจากเศรษฐกิจคอมมูน สำหรับหน่วยการเมืองที่มักมีขนาดใหญ่กว่าในทฤษฎีการเมืองคอมมิวนิสต์ ดูที่ คอมมูนสังคมนิยม ซึ่งเป็นการจัดระเบียบสังคมที่คล้ายกัน แต่ไม่เหมือนกัน
# อันดับหญ้า
อันดับหญ้า หรือ Poales เป็นอันดับขยาดใหญ่ของพืชใบเลี้ยงเดี่ยว และรวมวงศ์ของพืชที่สำคัญหลายชนิด เช่น หญ้า กก และสับปะรด มีสมาชิก 16 วงศ์ พืชในอันดับนี้พบตั้งแต่ยุคครีตาเชียสตอนปลาย พืชกลุ่มนี้ดอกขนาดเล็ก มีกาบหุ้ม และเป็นดอกช่อ ผสมเกสรด้วยลม และเมล็ดมักสะสมแป้ง

อนุกรมวิธาน
ระบบ APG III (2009) จัดให้อันดับนี้อยู่ในกลุ่มคอมเมลินิด (commelinids) และยอมรับเพียง 16 วงศ์ ดังนี้:

 
รบบที่ใช้สัณฐานวิทยาเป็นหลัก จะแบ่งพืชในอันดับนี้ ออกเป็นหลายอันดับคือ Bromeliales Cyperales, Hydatellales Juncales Restionales และ Typhales
thumb|190px|Setaria verticillata จากวงศ์ Poaceae
# คิม ดา-นี
คิม ดา-นี (เกิด 23 ธันวาคม พ.ศ. 2542) หรือชื่อในวงการคือ ดานี เป็นนักร้องและนักแสดงชาวเกาหลีใต้ เป็นที่รู้จักอย่างดีในฐานะสมาชิกของกลุ่มย่อย ที-อาราเอ็นโฟร์

 ประวัติ 
 ในวัยเด็ก 
ดานีเกิดเมื่อวันที่ 23 ธันวาคม พ.ศ. 2542 เธออาศัยอยู่ในรัฐแคลิฟอร์เนีย 4 ปี และสามารถพูดภาษาเกาหลีและภาษาอังกฤษได้เป็นอย่างดี

 2555–ปัจจุบัน 

ดานีถูกพบโดยซีโอ คิม กวัง-ซู บนท้องถนนหลังจากการเดินทางไปยังเกาหลีใต้ในวันหยุดซึ่งเธอไปซื้อของกับพ่อแม่ของเธอ เธอได้รับการยืนยันว่าเป็นสมาชิกที่เก้าของ ที-อารา วันที่ 30 พฤษภาคม 2012
หลังจากอารึมออกจากที-อาราและออกจากซับยูนิตย่อยที-อาราเอ็นโฟร์และเธอก็ได้เข้าไปอยู่ในซับยูนิตย่อยนั้น 
ดานีเองก็ได้มีโอกาสได้แสดงละครเรื่อง โรงเรียนหัวใจใส แต่ได้คำวิจารณ์ในเชิงลบhttp://kpop.youzab.com/37003
ในปี พ.ศ. 2556 เธอยังได้ร้องเพลง "แคนยูเลิฟมี ?" กับวงไฟฟ์ดอลส์ด้วย

 ผลงาน 
 ละครโทรทัศน์ 
 ปี เรื่อง บทบาท เครือข่าย 2556  โรงเรียนหัวใจใส  นักเรียน  เคบีเอส 2557  เพลงรักหัวใจเลิฟ  อี มิน-อา  เคบีเอส
 มิวสิกวิดีโอ 
 ปี ชื่อเพลง ศิลปิน 2555  "เดย์บายเดย์"  ที-อารา 2556  "แคนยูเลิฟมี ?"  ไฟฟ์ดอลส์ 2557  "ลิตเติลแอปเปิล"  ที-อารา 2559  "พิกมี"  โปรดิวซ์ 101

 รายชื่อผลงานเพลง 
 ปี อัลบั้ม เพลง ร่วมกับ 2556  เฟิสต์เลิฟ  "แคนยูเลิฟมี ?"  ร่วมกับ ไฟฟ์ดอลส์
 อ้างอิง
# อาณันย์ วัชโรทัย
พันตรี อาณันย์ วัชโรทัย (ชื่อเดิม วัชรทิพย์ วัชโรทัย) อดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และเป็นหลานของนายแก้วขวัญ-นายขวัญแก้ว วัชโรทัยประวัติ อาณันย์ วัชโรทัย

 ประวัติ 
อาณันย์ วัชโรทัย เกิดเมื่อวันที่ 2 มีนาคม พ.ศ. 2501 เป็นบุตรของนายบุญดำรงศักดิ์ กับนางพอชม วัชโรทัย สำเร็จการศึกษาระดับปริญญาตรีจากโรงเรียนนายร้อยพระจุลจอมเกล้า (จปร.28) และระดับปริญญาโทจากคณะรัฐศาสตร์ มหาวิทยาลัยธรรมศาสตร์ รุ่นเดียวกับนายกรวีร์ ปริศนานันทกุล

เขาเสียชีวิตภายหลังการผ่าตัดเปลี่ยนอวัยวะในร่างกาย (ตับ) แต่ร่างกายไม่ยอมรับ เมื่อวันที่ 7 มกราคม พ.ศ. 2560"อาณันย์ วัชโรทัย"สปท. เสียชีวิตหลังผ่าตัดเปลี่ยนตับ...

 การทำงาน 
อาณันย์ วัชโรทัย เคยทำงานการเมืองร่วมกับพรรคประชากรไทยประวัติผู้สมัคร ส.ส. และพรรคความหวังใหม่ จึงมีความสนิทสนมกับพลเอก ชวลิต ยงใจยุทธ และนายสมัคร สุนทรเวช อีกทั้งยังเคยได้รับแต่งตั้งเป็นข้าราชการการเมืองในรัฐบาลของพรรคไทยรักไทย และมีความสนิทสนมกับพลเอก สนธิ บุญยรัตกลิน"อาณันย์"ขำโชว์ ไม่เครียด-สู้โรคร้าย

อาณันย์ วัชโรทัย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 123ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ในเดือนตุลาคม พ.ศ. 2557 ได้รับแต่งตั้งเป็นสมาชิกสภาปฏิรูปแห่งชาติ ดำรงตำแหน่งจนพ้นวาระและได้ถึงแก่กรรมในอีกไม่กี่ปีต่อมา

 เครื่องราชอิสริยาภรณ์
# เดสก์ทอปเออร์เรอร์
เดสก์ทอปเออร์เรอร์  เป็นกลุ่มศิลปินไทย ในสังกัด  SO::ON Dry Flower ประกอบด้วยสมาชิก ตุ้ย-ชาญณรงค์ แจ่มขาว (เบส) , เบิร์ด-อดิศักดิ์ พวงอก (กีต้าร์/คีย์บอร์ด) , เล็ก-สมโภช กองไพบูลย์ (ร้องนำ) , เม้ง-ภัทรพล ทองสุขา (กลอง) และ อ๊อฟ-วุฒิพง ลี้ตระกูล (กีต้าร์) ทำเพลงในแนวชูเกซเซอร์ (Shoegazer)Desktop Error  นิตยสารมิวสิกเอกซ์เพรส

เริ่มต้นจากงานรับจ้าง โดยเล่นเพลงวงร็อกอังกฤษอย่าง เรดิโอเฮด, พิงก์ฟลอยด์, เดอะสโตนโรสเซส เป็นต้น โดยเล่นที่ร้านอาหารลัลลาบาร์ ร้านในละแวกถนนราชดำเนิน ช่วงคืนวันเสาร์ หลังจากนั้นวงจึงได้ตัดสินใจทำเพลงของตนเอง ในชื่อวง เดสก์ทอปเออร์เรอร์ ต่อมาได้เข้ามาอยู่ค่ายเพลงอินดี้ SO:ON Dry Flower โดยได้โปรดิวเซอร์  Koishi shimisu เป็นผู้ช่วยเรียบเรียงเพลง ได้ออกผลงานชุดแรก ชุด Instinct ในปี ค.ศ. 2006 ต่อมาได้ออกผลงานชุดที่ 2 ในปี ค.ศ. 2009 ชื่อชุด Ticket To Home มีเพลง "ทุกทุกวัน" ติดชาร์ตแฟต 40 ของสถานีวิทยุแฟตเรดิโอ ที่อันดับ 1 ในปี 2016 เป็นการครบรอบ 10 ปีของวงเดสก์ทอปเออร์เรอร์ จัดขึ้นในวันที่ 28 มกราคม โดยจัดขึ้นที่ Montri Studio ลาดพร้าว 101Desktop Error 10th Anniversary

ผลงาน
 EP. Instinct (พ.ศ. 2549) 
 Instinct
 ส่วนลึก
 ท้องฟ้าจำลอง
 ย้อน
 Mind
 สมใจ

 Ticket To Home (พ.ศ. 2552) 
 Ticket to Home
 ทุกทุกวัน
 คืนที่ไม่ปกติ
 ภาพลางตา
 คู่ขนาน
 พาฝัน
 ขอ
 เดินไปใน
 Vapor
 อย่างน้อย
วัฎจักร

 Keep Looking At The Window (พ.ศ. 2556) 
 กุญแจผี
 ควันจางลา
 เปลี่ยนทิศ
 เปลือยเปล่า
 ไม่ต่าง
 ปัจจุบันนา
 น้ำค้าง
 พัก
 พบ พา ลา จาก
 ต่างด้าว

 i n d e l i b le s t a i n (พ.ศ.2565) 

 โลกรอบตัว
 เสียงที่เคยได้ยิน
 เธอร้าย (but don't lie)
 เท่าที่ดู
 ราก
 cigar
 น้ำตก
 ฝากลม
 ตน
 มืดมิดผ่อนคลาย
# คิม แจ-คย็อง
คิม แจ-คย็อง (;24 ธันวาคม 2531–) เป็นนักร้อง นักแสดง นางแบบ ชาวเกาหลีใต้

 ประวัติ 
แจคย็องเกิดวันที่24 ธันวาคม 1988 ใน โซล เกาหลีใต้ เธอจบการศึกษาจากโรงเรียนมัธยมชูช็อนไฮสคูล (Deungchon High School) และจบการศึกษาจาก มหาวิทยาลัยสตรีดงดุก นอกจากนี้เธอยังชอบออกแบบแฟชั่น เธอยังเคยเป็นเด็กฝึกหัดของค่าย เจวายพีเอนเตอร์เทนเมนต์จากนั้นได้ย้ายมาฝึกกับ ดีเอสพี มีเดีย

 รายชื่อผลงานเพลง 
ดูบทความหลัก รายชื่อผลงานเพลงของวงเรนโบว์
 เพลงประกอบละคร 
 ปี  เพลง  ละคร 2553 "I love you like"  country called 2554  "You and I City Hunter
 เพลงร่วมกับศิลปินอื่น 
 "Let` s Go (Korean Verhttp://www.youtube.com/watch?v=h7PbU5GIzO8.) "- Group of 20 (2553)
 "Let` s Go (English Ver.) http://www.youtube.com/watch?v=biVjT8XVKWA "- Group of 20 (2553)
 ผลงาน 
 ละคร 
 ปี  ละคร  บทบาท  สถานีโทรทัศน์2555  Monster   JTBC family  yunyumi (รับเชิญ)  KBS2 2557 Age of Feeling   KBS2
 ละครเพลง 
 ปี  เรื่อง  บทบาท 2556  "Millennium" Garden Ornament
 วารตี้โชว์ 
 ปี ชื่อรายการ เล่นเป็น 2553 Strong Heart ตัวเอง Oh! My School ตัวเอง 2553-ปัจจุปัน cookie jar ตัวเอง Star King ตัวเอง 2554 Star Couple choegangjeon" ตัวเอง 2556 Imagine Love War ตัวเอง Our Neighborhood Arts and Physical Education ตัวเอง Idol reputable art contest the Republic of Korea! ตัวเอง The Genius: The Rule Breaker นักร้อง/ตัวเอง 2557 รันนิ่งแมน ตัวเอง
 มิวสิกวิดีโอ 
 ปี  เพลง  ศิลปิน 2551  "I sing"  SS5012552 Dynamite Ace Tile "Love Like This (thee) SS501 2556  Crazy Ajax
 พิธีกร 
 ปี  รายการ  สถานีโทรทัศน์ 2555 The new game  MBC 2556  M! Countdown  M.net Show Music Core  MBC Quiz on Korea KBS1 "K-Pop World Festiva KBS2, KBS World,
 อ้างอิง
# เลอังดรู จี โอลีเวย์รา ดา ลุส
เลอังดรู จี โอลีเวย์รา ดา ลุส  รู้จักกันในนาม เลอันโดร (เกิด 3 มีนาคม ค.ศ. 1983) เป็นนักฟุตบอลชาวบราซิล เล่นในตำแหน่งกองกลาง โดยเคยเล่นให้กับสิงห์ท่าเรือ

ไฮฟอง
โดยปกติเขาเล่นในตำแหน่งแบ็กซ้ายในช่วงที่เขาเล่นในบราซิลและรัสเซีย แต่เมื่อไปเล่นในเวียดนาม เขาเล่นตำแหน่งกองกลางตัวรุกให้กับไฮฟองและได้เป็นกัปตันทีม เขาจึงได้รับฉายาว่า คิงเลอันโดร จากกองเชียร์
ใน ค.ศ. 2009 เลอันโดรได้รับการลงคะแนนให้เป็นนักฟุตบอลยอดเยี่ยมอย่างไม่เป็นทางการของวีลีกV-League

เขาได้เซ็นสัญญากับบิ่ญเซือง ทีมในวีลีกใน ค.ศ. 2010

2 ปี ผ่านไปเขาได้เซ็นสัญญากับสิงห์ท่าเรือโดยไม่มีค่าตัว โดยเปิดตัวอย่างเป็นทางการของเจ้าตัวในสีเสื้อของสิงห์ท่าเรือ ในทัวร์นาเมนต์เชียงราย และทำผลงานได้ค่อนข้างดี ในเกมที่สิงห์ท่าเรือเอาชนะบางกอกกล๊าส ไป 3-1โค้ชโอ่งรับเซอร์ไพรส์ท่าเรือคว้า"คิง เลอันโดร" ฟรีๆ

ทีมชาติ
เลอันโดรเคยเล่นให้กับทีมชาติบราซิล ชุดอายุไม่เกิน 23 ปี ในศึกแพน-อเมริกันเกมส์ที่ซานโตโดมิงโกใน ค.ศ. 2003 และเขาได้ยิงประตูในวันที่ 3 สิงหาคม ค.ศ. 2003 ในเกมที่เอาชนะทีมชาติโคลอมเบียไป 4–0

 รางวัลที่ได้รับ 
 ผู้ทำประตูสูงสุดในไทยลีกดิวิชัน 1: 2556 (24 ประตู)
 รางวัลนักเตะยอดเยี่ยม ยามาฮ่าลีกวัน - งานฟุตบอลสยามโกลเด้นบอล ครั้งที่ 4 : พ.ศ. 2557'อุ้ม ธีราทร' คว้าแข้งยอดเยี่ยม ฟุตบอลสยาม โกลเด้นบอล - ข่าวไทยรัฐออนไลน์"อุ้ม-ธีราทร"ซิวโกลเด้นบอล-"โค้ชแต็ก"กุนซือยอดเยี่ยม-บุรีรัมย์ทีมยอดเยี่ยม - ข่าวสดชื่นมื่น อุ้ม ได้แฟนสาวขึ้นมอบโกลเด้นบอล - Sport - Manager Online
# เทศบาลตำบลจักราช
เทศบาลตำบลจักราช เป็นเทศบาลตำบลแห่งหนึ่ง ตั้งอยู่ในอำเภอจักราช จังหวัดนครราชสีมา

 ประวัติ 
เทศบาลตำบลจักราช เดิมเป็นสุขาภิบาลจักราช ที่ได้รับการเปลี่ยนแปลงฐานะเป็นเทศบาลตำบล เมื่อวันที่ 25 พฤษภาคม 2542 ตาม พรบ.เปลี่ยนแปลงฐานะของสุขาภิบาลเป็นเทศบาล พ.ศ. 2542 มีพื้นที่ 4 ตารางกิโลเมตร ครอบคลุม หมู่ที่ 1 และหมู่ที่ 4 (บางส่วน) มีระยะทางห่างจากจังหวัดนครราชสีมา ประมาณ 40 กิโลเมตรhttp://www.jakkarat.go.th/data_general.php
# เทศบาลตำบลพระทองคำ
เทศบาลตำบลพระทองคำ เป็นเทศบาลตำบลแห่งหนึ่ง ตั้งอยู่ในอำเภอพระทองคำ จังหวัดนครราชสีมา 

 ประวัติ 
เทศบาลตำบลพระทองคำแต่เดิมนั้น ได้จัดตั้งเป็นสุขาภิบาลปะคำ ตามประกาศในราชกิจจานุเบกษา 
เล่มที่ 100 ตอนที่ 92 ลงวันที่ 7 มิถุนายน 2526 และได้เปลี่ยนยกฐานะเป็นเทศบาลตำบลพระทองคำ
เมื่อปี พ.ศ. 2542 ประกาศในราชกิจจานุเบกษา ลงวันที่ 24 กุมภาพันธ์ 2542 
โดยมีผลบังคับใช้ตั้งแต่ วันที่ 25 พฤษภาคม 2542 เป็นต้นมา
# แฟรงก์ ฮอปกินส์
แฟรงก์ ฮอปกินส์ (ค.ศ. 1865 – ค.ศ. 1951) เป็นนักขี่ม้าระดับอาชีพ ผู้ซึ่งครั้งหนึ่งได้ทำการแสดงร่วมกับคณะละครสัตว์ริงลิง เขาเป็นที่รู้จักในฐานะนักขี่ม้าทางไกลระดับตำนาน โดยได้มีการอ้างว่าชนะการแข่งมา 400 ครั้ง และได้รับการยอมรับโดยผู้คนสมัยเดียวกันกับเขาในฐานะผู้ให้การสนับสนุนการอนุรักษ์ม้ามัสแตง

 ชีวิตในวัยเยาว์และการศึกษา 
ฮอปกินส์กล่าวว่า เขาเกิดมาจากแม่ที่เป็นชาวลาโกตา และพ่อที่เป็นชาวอเมริกันเชื้อสายยุโรป ซึ่งเขาได้เติบโตขึ้นมาในทั้งสองวัฒนธรรม และเรียนรู้ที่จะขี่ม้า ดูแลม้า ตั้งแต่เยาว์วัย

 ผลงานในระดับอาชีพ 
ฮอปกินส์กลายเป็นคาวบอยและนักขี่ม้าระดับอาชีพในทางตะวันตกของสหรัฐอเมริกา ที่ซึ่งเขาได้รับชื่อเสียงในการขี่ม้าทางไกล ในบันทึกชีวิตประจำวันอัตชีวประวัติของเขา (ไม่ได้ตีพิมพ์ในช่วงที่เขายังมีชีวิตอยู่) และเรื่องราวถึงเพื่อน ๆ เขาได้อ้างว่าเป็นผู้มีความโดดเด่นคนหนึ่งในฐานะ "นักขี่ม้าป่าของโลก" ในการแสดงไวลด์เวสต์ของบัฟฟาโล บิลล์ ซึ่งได้ออกทัวร์ในยุโรปเช่นเดียวกับที่สหรัฐอเมริกาPeter Harrigan, "Hidalgo: A Film or Flimflam?", in Arab News, 13 May 2003, accessed 2010-12-28

เรื่องราวของเขาเป็นจำนวนมากได้รับการโต้แย้งจากนักประวัติศาสตร์หลายคนThe Frank Hopkins Hoax ตัวอย่างเช่น:
 เขาอ้างว่าชนะการแข่งมาแล้วกว่า 400 การแข่งขัน
 เขาอ้างว่าได้แข่งขันในรายการ 3,000 ไมล์อย่างเป็นทางการ โดยผ่านอ่าวซีเรียกับพรมแดนประเทศอื่น ๆ ในตะวันออกกลางอีกสองประเทศ ซึ่งควรจะเกิดขึ้นในคาบสมุทรอาหรับในปี ค.ศ. 1890 
 อายุของเขา เมื่อฮอปกินส์แต่งงานในลอสแอนเจลิสใน ค.ศ. 1929 เขาได้เขียนในใบสมรสว่าเขาอายุ 44 ปี ซึ่งเขาควรจะใส่ปีเกิดเป็นช่วงประมาณ ค.ศ. 1885 มากกว่า ค.ศ. 1865 แต่ภาพของเขาใน ค.ศ. 1905 ที่ได้ปรากฏในหน้านี้ ไม่ชัดเจนว่าอยู่ในช่วงอายุ 20 ปี แสดงให้เห็นว่าปีเกิดไม่น่าจะใช่ ค.ศ. 1885
 เขาได้อ้างว่าได้ขี่ม้าร่วมในการแสดงไวลด์เวสต์ของบัฟฟาโล บิลล์ ซึ่งได้รับการโต้แย้งจากผู้ดูแลของศูนย์ประวัติศาสตร์บัฟฟาโล บิลล์ โดยเขาได้กล่าวว่าไม่พบชื่อของฮอปกินส์ในห้องเก็บเอกสารใด ๆ หากแต่ฮอปกินส์ได้รับการค้นพบในบัญชีรายชื่อปี ค.ศ. 1917 ว่าเป็นผู้ได้รับการว่าจ้างของคณะละครสัตว์ริงลิงในฐานะนักแสดงม้า

ใน ค.ศ. 1926 ฮอปกินส์ได้เป็นหัวหน้าคนงานก่อสร้าง, ขุดอุโมงค์รถไฟใต้ดินในย่านใจกลางเมืองฟิลาเดลเฟีย รัฐเพนซิลเวเนีย

ในคริสต์ทศวรรษ 1940 ฮอปกินส์ในวัยสูงอายุได้รับเกียรติเป็นผู้ตัดสินเส้นทางในการแข่งขันขี่ม้ามาราธอน 100 ไมล์ประจำปีของสโมสรกรีนเมาน์เทนฮอร์ส จนถึงเวลาที่เขาเสียชีวิตใน ค.ศ. 1951 เขาก็ยังคงเป็นแชมป์ขี่ม้ามัสแตงที่สุดห้าว ซึ่งเขากล่าวว่า "เป็นสัตว์ที่มีความสำคัญมากที่สุดในทวีปอเมริกาเหนือ"

 เสียชีวิต 
แฟรงก์ ฮอปกินส์ ได้รับการฝังอยู่ที่สุสานลูเธอรันออลเฟธส์ในมิดเดิลวิลเลจ ควีนส์ครันทรี นครนิวยอร์ก

 ในวัฒนธรรมสมัยนิยม 
ชีวิตและเรื่องราวการแข่งขันของฮอปกินส์ได้สร้างแรงบันดาลใจต่อภาพยนตร์ ค.ศ. 2004 เรื่องฮิดาลโก้ ฝ่านรกทะเลทราย เขียนบทโดยจอห์น ฟัสโก กำกับโดยโจ จอห์นสตัน และนำแสดงโดยวิกโก มอร์เทนเซน ทางบริษัทดิสนีย์ได้ทำการตลาดต่อภาพยนตร์ในฐานะ "สร้างจากเรื่องจริง" แม้ว่าการตรวจสอบในภายหลังได้ล้มเหลวต่อการค้นหาหลักฐานของการแข่งขันใด ๆ
# บ็อบบี ฮีแนน
เรย์มอนด์ หลุยส์ ฮีแนน (Raymond Louis Heenan; 1 พฤศจิกายน ค.ศ. 1944 – 17 กันยายน ค.ศ. 2017) หรือที่รู้จักกันดี บ็อบบี ฮีแนน (Bobby Heenan) อดีตผู้จัดการมวยปล้ำอาชีพและผู้บรรยายชาวอเมริกัน เคยทำงานอยู่สมาคมมวยปล้ำ American Wrestling Association (AWA), World Wrestling Federation (WWF) และ World Championship Wrestling (WCW) และได้เข้าสู่หอเกียรติยศดับเบิลยูดับเบิลยูอี ประจำปี 2004

ฮีแนน ได้เสียชีวิตลงเมื่อวันที่ 17 กันยายน ค.ศ. 2017 ที่บ้านพักของเขาที่ Largo, Florida หลังจากที่เกิดอวัยวะล้มเหลว เนื่องจากภาวะแทรกซ้อนจากโรคมะเร็งในลำคอที่ได้ต่อสู้กับโรคนี้มา ตั้งแต่ปี ค.ศ. 2004

ผลงานความสำเร็จ
Cauliflower Alley Club
Iron Mike Mazurki Award (2004)
Pro Wrestling Illustrated
Manager of the Year (1972, 1976, 1989, 1991)
Stanley Weston Award (2012)
Pro Wrestling Report
Lifetime Achievement Award (2009)
Professional Wrestling Hall of Fame and Museum
Class of 2006
St. Louis Wrestling Hall of Fame
Class of 2010
World Wrestling Entertainment
WWE Hall of Fame (Class of 2004)
Wrestling Observer Newsletter
Best Color Commentator (1992–1994)
Wrestling Observer Newsletter Hall of Fame (Class of 1996)

บรรณานุกรม
 Bobby Heenan with Steve Anderson. Bobby The Brain: Wrestling's Bad Boy Tells All. Triumph Books. 2002. 
 Bobby Heenan with Steve Anderson. Chair Shots and Other Obstacles: Winning Life's Wrestling Matches. Sports Publishing. 2004.
# ขุนอินทรภักดี (ทองอิน ทองมาก)
ขุนอินทรภักดี (ทองอิน ทองมาก)  (พ.ศ. 2431 - พ.ศ. 2491) อดีตสมาชิกสภาผู้แทนราษฎรจังหวัดเพชรบูรณ์ 1 สมัย 

 งานการเมือง 
ขุนอินทรภักดี ได้รับการแต่งตั้งเป็นสมาชิกสภาผู้แทนราษฎรครั้งแรกใน พ.ศ. 2476 และได้รับเลือกตั้งในครั้งแรก และครั้งเดียวเปิดโฉมหน้า!!!สส.ยุค2476 ในการเลือกตั้งผู้แทนครั้งแรกของไทย..ประกาศสภาผู้แทนราษฎร รายนามสมาชิกสภาผู้แทนราษฎรปรเภทที่ 1

ท่านเป็นผู้แทนราษฎรคนแรกของจังหวัดเพชรบูรณ์อาร์วายทีไนน์,สมาชิกสภาผู้แทนราษฎรจากการเลือกตั้งครั้งแรก 

 สมาชิกสภาผู้แทนราษฎร 
ขุนอินทรภักดี (ทองอิน ทองมาก) ได้รับการแต่งตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 จังหวัดเพชรบูรณ์
# อัลฆามิอา
thumb|เอกสารตัวเขียนของ Poema de Yuçuf ซึ่งเป็นบทกวีภาษาอารากอนที่เขียนด้วยอักษรอาหรับ

อัลฆามิอา  หรือ อะญะมียะฮ์ (,) เป็นเอกสารตัวเขียนที่ใช้อักษรอาหรับในการเขียนภาษากลุ่มโรมานซ์ เช่น ภาษาโมแซรับ ภาษาโปรตุเกส ภาษาสเปน ภาษาอารากอน หรือภาษาลาดิโน 

คำว่าอัลฆามิอาเพี้ยนมาจากคำในภาษาอาหรับว่า  ซึ่งในที่นี้หมายถึงภาษาต่างชาติ และโดยทั่วไปใช้เรียกกลุ่มชนที่ไม่มีบรรพบุรุษเป็นชาวอาหรับChejne, A.G. (1993): Historia de España musulmana. Editorial Cátedra. Madrid, Spain. Published originally as: Chejne, A.G. (1974): Muslim Spain: Its History and Culture. University of Minnesota Press. Minneapolis, USA ส่วนในทางภาษาศาสตร์ อัลฆามิอาคือการนำอักษรอาหรับไปเขียนภาษาในกลุ่มภาษาโรมานซ์ซึ่งเป็นภาษาที่ใช้ในชีวิตประจำวันในบางพื้นที่ของอัลอันดะลุส ส่วนภาษาอาหรับเป็นภาษาที่ใช้ในทางวิทยาศาสตร์ วัฒนธรรมชั้นสูง และศาสนา

ระบบการเขียนกลุ่มภาษาโรมานซ์ด้วยอักษรอาหรับพัฒนาขึ้นในราวคริสต์ศตวรรษที่ 15 (พุทธศตวรรษที่ 20) และพบมากในศตวรรษต่อมาL.P. Harvey. "The Moriscos and the Hajj" Bulletin of the British Society for Middle Eastern Studies, 14.1 (1987:11–24) p. 15. ต่อมา ชาวโมริสโกได้เลิกใช้ภาษาอาหรับเป็นภาษาทางศาสนา และใช้ภาษาสเปนแทนGerard Albert Wiegers, Islamic Literature in Spanish and Aljamiado 1994, p. 226.

 การใช้ในสเปน 
thumb|left|300px|อัลฆามิอา

อัลฆามิอามีบทบาทสำคัญในการรักษาศาสนาอิสลามและภาษาอาหรับในชีวิตของชาวโมริสโก หลังจากที่จักรวรรดิมุสลิมในคาบสมุทรไอบีเรียล่มสลาย ชาวโมริสโกถูกบังคับให้เปลี่ยนศาสนาเป็นชาวคริสต์ มิฉะนั้นจะถูกขับออกจากคาบสมุทร แต่ชาวโมริสโกบางส่วนก็ยังใช้อัลฆามิอาอยู่ 

ใน ค.ศ. 1567 (พ.ศ. 2110) พระเจ้าเฟลิเปที่ 2 แห่งสเปน ได้ออกพระราชกฤษฎีกาบังคับให้ชาวโมริสโกเลิกใช้ภาษาอาหรับในทุกกรณี ไม่ว่าจะพูดหรือเขียน ทางการหรือไม่ทางการ การใช้ภาษาอาหรับกลายเป็นอาชญากรรม ชาวโมริสโกได้แปลบทสวดและวจนะของนบีมุฮัมมัดภาษาอาหรับออกมาเป็นภาษาสเปนในรูปของอัลฆามิอา ม้วนเอกสารอัลฆามิอาถูกส่งต่อเวียนกันไปในหมู่ชาวโมริสโก ปัจจุบันบางส่วนได้รับการเก็บรักษาในหอสมุดแห่งชาติของสเปน

 การใช้แบบอื่น 
บางครั้งมีการใช้คำว่า "อัลฆามิอา" เรียกการถอดเสียงภาษาอื่น (นอกเหนือจากภาษากลุ่มโรมานซ์) ซึ่งไม่ใช่กลุ่มภาษาเซมิติกเป็นอักษรอาหรับ เช่น การเขียนภาษาบอสเนียและภาษาแอลเบเนียที่เขียนด้วยอักษรอาหรับระหว่างสมัยจักรวรรดิออตโตมัน เคยถูกเรียกว่าอัลฆามิอาเช่นกัน แต่ก็มีการใช้คำ อาเรบีตซา ซึ่งหมายถึงการใช้อักษรอาหรับเขียนภาษาในกลุ่มภาษาสลาฟ
# ตำบลบ้านโพธิ์ (จังหวัดนครราชสีมา)
บ้านโพธิ์ เป็นตำบลในอำเภอเมืองนครราชสีมา จังหวัดนครราชสีมา เป็นที่ตั้งของปราสาทหินพนมวัน ซึ่งเป็นปราสาทหินที่มีขนาดใหญ่เป็นอันดับ 5 ของประเทศไทยและเป็นศาสนสถานที่ปรากฏการใช้งานมาตั้งแต่พุทธศตวรรษที่ 15 สืบเนื่องถึงปัจจุบัน

 ที่ตั้งและอาณาเขต 
ตำบลบ้านโพธิ์ มีอาณาเขตติดต่อกับเขตการปกครองข้างเคียง ดังนี้ 
 ทิศเหนือ ติดต่อกับตำบลหนองไข่น้ำ 
 ทิศใต้ ติดต่อกับตำบลหนองระเวียง ตำบลพะเนา และตำบลมะเริง
 ทิศตะวันออก ติดต่อกับตำบลหนองงูเหลือม และตำบลพระพุทธ (อำเภอเฉลิมพระเกียรติ)
 ทิศตะวันตก ติดต่อกับตำบลตลาด และตำบลจอหอ
 ประวัติ 
ตำบลบ้านโพธิ์ เป็นตำบลเก่าแก่มาตั้งแต่ปี พ.ศ. 2443 ในอดีตเป็นตำบลหน้าด่าน ก่อนเข้าสู่เมืองโคราช สมัยนั้นจะมีการค้าต่างเมือง มีสินค้าต่างๆ ข้ามห้วยบริบูรณ์ บริเวณท่าน้ำท่าตลาด (บ้านวังหิน) ในปี พ.ศ. 2457 ตำบลจอหอมีระยะทางไกลจากเมืองนครราชสีมา จึงให้ตำบลโคกสูง ตำบลจอหอ และตำบลบ้านโพธิ์ แยกตั้งเป็น กิ่งอำเภอจอหอ วันที่ 8 พฤศจิกายน พ.ศ. 2457 ในปี พ.ศ. 2481 ทางราชการได้เห็นว่าพื้นที่กิ่งอำเภอจอหอไปติดต่อราชการกับอำเภอเมืองนครราชสีมามีความสะดวกทั้งมีทางรถไฟสายตะวันออกเฉียงเหนือและมีถนนตัดตรงมาถึง จึงดำเนินการยุบกิ่งอำเภอจอหอลง วันที่ 29 สิงหาคม พ.ศ. 2481 และให้โอนพื้นที่ตำบลบ้านโพธิ์ ตำบลจอหอ และตำบลโคกสูง มาขึ้นกับอำเภอเมืองนครราชสีมา วันที่ 5 กันยายน พ.ศ. 2481 ดังเดิม

ในปี พ.ศ. 2535 ทางราชการได้แบ่งพื้นที่หมู่ 1-2 บ้านบุ, หมู่ 3 บ้านตลาด, หมู่ 11 บ้านกระฉอด, หมู่ 15 บ้านราษฎร์ประสงค์, หมู่ 16 บ้านหนองตะคลอง รวมทั้งหมู่ 4 บ้านโพธิ์ ของตำบลบ้านโพธิ์ รวม 7 หมู่บ้าน แยกตั้งเป็นตำบลใหม่ชื่อว่า ตำบลตลาด วันที่ 27 พฤศจิกายน พ.ศ. 2535 ทำให้ตำบลบ้านโพธิ์ไม่มีหมู่บ้านโพธิ์อยู่ในเขตตำบล

 การแบ่งเขตการปกครอง 

 การปกครองส่วนภูมิภาค 
ตำบลบ้านโพธิ์แบ่งพื้นที่การปกครองออกเป็น 10 หมู่บ้าน ได้แก่
หมู่ 1บ้านยุ้ง(Ban Yung)หมู่ 2บ้านโตนด(Ban Tanot)หมู่ 3บ้านบูรณพาณิชย์(Ban Burana Phanit)หมู่ 4บ้านศรีพัฒนา(Ban Si Phatthana)หมู่ 5บ้านวังหิน(Ban Wang Hin)หมู่ 6บ้านมะค่า(Ban Makha)หมู่ 7บ้านแสนเมือง(Ban Saen Mueang)หมู่ 8บ้านหนองบัว(Ban Nong Bua)หมู่ 9บ้านลองตอง(Ban Long Tong)หมู่ 10บ้านมะค่าพัฒนา(Ban Makha Phatthana)

 การปกครองส่วนท้องถิ่น 
ท้องที่ตำบลบ้านโพธิ์มีองค์กรปกครองส่วนท้องถิ่นเพียงแห่งเดียว คือ เทศบาลตำบลบ้านโพธิ์ ครอบคลุมพื้นที่ตำบลบ้านโพธิ์ทั้งหมด ซึ่งเป็นสภาตำบลบ้านโพธิ์ที่จัดตั้งขึ้นในปี พ.ศ. 2516 วันที่ 24 สิงหาคม พ.ศ. 2516 และยกฐานะขึ้นเป็นองค์การบริหารส่วนตำบลบ้านโพธิ์ในวันที่ 30 มกราคม พ.ศ. 2539 วันที่ 30 มกราคม พ.ศ. 2539

เมื่อองค์การบริหารส่วนตำบลบ้านโพธิ์ จังหวัดนครราชสีมา มีความเจริญก้าวหน้ามากขึ้น องค์การบริหารส่วนตำบลบ้านโพธิ์ได้ยกฐานะขึ้นเป็น เทศบาลตำบลบ้านโพธิ์ วันที่ 13 กรกฎาคม พ.ศ. 2555 ตามประกาศกระทรวงมหาดไทย เมื่อวันที่ 13 กรกฎาคม พ.ศ. 2555 และมีผลในวันวันที่ 24 สิงหาคม ปีเดียวกัน
# ระงับ
ระงับ  เป็นไม้ล้มลุกขนาดเล็กในสกุลอังกาบ วงศ์ Acanthaceae แตกกิ่งน้อย กิ่งก้านมีขนอ่อนปกคลุม ใบเดี่ยว เรียงตรงข้าม ใบเรียบเป็นมัน ดอกออกเป็นช่อที่ปลายยอดหรือซอกใบ กลีบดอกสีม่วง โคนเชื่อมกันเป็นหลอด ปลายแยกเป็นสองแฉก ออกดอกช่วงเดือนสิงหาคม – พฤศจิกายน พบครั้งแรกในประเทศไทย ชอบขึ้นในป่าดิบชื้น ชื่อสปีชีส์ตั้งเป็นเกียรติแก่ประเทศไทย 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 30
# สกุลอังกาบ
สกุลอังกาบ หรือ Barleria เป็นสกุลหนึ่งในวงศ์เหงือกปลาหมอ Acanthaceae. 

ตัวอย่างสปีชีส์ในสกุลนี้ได้แก่:
 B. acanthoides Vahl
 B. aculeata Balf.f.
 B. albostellata C.B.Clarke, the Grey Barleria
 B. cristata L., the Crested Philippine violet
 B. greenii M.&K.Balkwill, Green's Barleria
 B. lupulina Lindl., the Hop-headed Barleria or Snake bush
 B. observatrix Bosser & Heine
 B. obtusa Nees, the Bush violet
 B. opaca (Vahl) Nees
 B. popovii Verdc.
 B. pretoriensis C.B.Clarke
 B. prionitis L., the Porcupine flower
 B. repens Nees, the Small bush violet
 B. rotundifolia Oberm.
 B. siamensis Craib
 B. strigosa Willd.
 B. tetracantha Balf.f.

 แหล่งข้อมูลอื่น